KRISTOFOHI A SI HIMI KƐ A SƆMƆMI NÍ TSUMI Ɔ–NÍ KASEMI WOMI April 2017
Awake! womi tɛtlɛɛ ɔ hami he munyu, kɛ munyu nɛ tsɔɔ Mawu Matsɛ Yemi ɔ he anɔkuale ɔ. Moo hyɛ nɔ́ nɛ a ngma a nɔ kɛ dla mo nitsɛ o fiɛɛmi munyu.
JUETLI NƐ NGƐ MAWU MUNYU Ɔ MI
Buɛ Puɛlɔ Ngua a dlaa wɔ konɛ wa ná su kpakpahi, se e sa nɛ waa pee wa blɔ fa mi nɔ́.
KRISTOFOHI A SI HIMI
E sa nɛ nɔ tsuaa nɔ nɛ e maa ya asafo mi kpehi nɛ wa peeɔ ɔ eko ɔ nɛ na kaa suɔmi ngɛ wa kpɛti. Mɛni mo hu o ma nyɛ pee konɛ suɔmi nɛ wa jeɔ kpo kɛ tsɔɔ wa sibi ngɛ Matsɛ Yemi Asa a nɔ ɔ mi nɛ wa?
JUETLI NƐ NGƐ MAWU MUNYU Ɔ MI
Ngɛ Yeremia yi 24 ɔ, Yehowa Mawu ngɔ nimli kɛ to ngmɔkɔ he. Mɛnɔmɛ ngɛ kaa ngmɔkɔ kpakpa amɛ, nɛ mwɔnɛ ɔ, kɛ wa ma plɛ kɛ kase mɛ ha kɛɛ?
KRISTOFOHI A SI HIMI
Nihi nɛ a kpa fiɛɛmi kɛ asafo mi kpe yami ɔ a he jua wa ha Yehowa Mawu. Mɛni wa ma nyɛ maa pee kɛ ye bua mɛ konɛ a kpale kɛ ba asafo ɔ mi?
JUETLI NƐ NGƐ MAWU MUNYU Ɔ MI
Yeremia fiɛɛ kaa a ma kpata Yerusalem hɛ mi. Mɛni ye bua lɛ e ya nɔ nɛ e pee kã?
KRISTOFOHI A SI HIMI
Matsɛ Yemi lahi nɛ nyɛmimɛ nɛ a wo mɛ tsu ngɛ Sachsenhausen tsu womi he ɔ la a wo mɛ he wami. Matsɛ Yemi lahi ma nyɛ maa wo wɔ kã ngɛ ka behi a mi.